કુનાનના મૃતદેહને બેંગકોકના સુવર્ણભૂમિ એરપોર્ટ પર મોકલવામાં આવ્યો છે. જો કે, હજુ સુધી તે સ્પષ્ટ નથી થયું છે કે તેના મૃત્યુ પછી 12 બાળકો અને તેમની એક કોચને ગુફામાંથી બહાર કાઢવા માટે ચાલી રહેલા બચાવ કાર્ય પર તેની કેવી અસર થશે. થાઇ અધિકારીઓએ એક યોજના પણ બનાવી છે કે બાળકોને ડાઇવિંગ માસ્ક પહેરાવીને નેવીના ડાઇવર્સ તેમને ગુફામાંથી બહાર કાઢે. જ્યારે એક પ્રવક્તાને પૂછવામાં આવ્યું કે એક વ્યસ્ક પૂર્વ નેવી સીલનું આ ગુફામાં મૃત્યુ થયું છે તો હવે બાળકોને કેવી રીતે બહાર કાઢવામાં આવશે. તો તેમણે જવાબ આપ્યો કે, 'અમને દરેક પ્રયત્નો કરી રહ્યા છીએ.' જણાવી દઇએ કે 23 જૂનથી ઉત્તર થાઇલેન્ડના થામ લુઆંગ ગુફામાં ગયેલા અને ભારે વરસાદના કારણે ગુફાઓમાં પાણી ભરાઇ જવાથી 12 બાળકો ગુફામાં ફસાયા છે.